b'\n_START_ARTICLE_\nToyota Carina\n_START_SECTION_\nHistorie\n_START_PARAGRAPH_\n(Under oppgradering)_NEWLINE_Carina har alltid v\xc3\xa6rt en medium-st\xc3\xb8rrelse-bil. Den hadde h\xc3\xb8yere utstyrsniv\xc3\xa5 enn Toyota Corolla p\xc3\xa5 sin tid, men l\xc3\xa5 fremdeles bak Toyota Corona og sportsbilen Toyota Celica. Den har utvilsomt v\xc3\xa6rt ganske traust kj\xc3\xb8pt i Europa, og var st\xc3\xb8dig p\xc3\xa5 salgslistene i Norge og ellers i Norden. Den ble lansert f\xc3\xb8rst med 1,6 liters motor, som i Corona. Carina E, som var den siste generasjonen som ble produsert opp mot 1998, fikk det st\xc3\xb8rste motoralternativet i Carinahistorien, en 2,0 liters direkteinnspr\xc3\xb8ytningsmotor i GLi modellen. Carina ble opprinnelig bygd p\xc3\xa5 samme plattform som Celica._NEWLINE_TA 12/14_NEWLINE_F\xc3\xb8rstegenerasjons Carina ble lanser i 1970 og har modelbetegnelsen TA-12 eller TA-14. Denne generasjonen ble solgt helt til i 1977. Denne modellen var levert med en 1588 cm2 stor motor med 75 hk og kom som 2 og 4 d\xc3\xb8rs modell. Den hadde bakhjulstrekk og ble stadig oppgradert i l\xc3\xb8pet av sin modellhistorie_NEWLINE_TA 40_NEWLINE_I 1978 overtok TA-40. Denne modellen kom som stasjonvogn, sedan og coup\xc3\xa9. Denne ble ogs\xc3\xa5 levert med en 1,6l motor p\xc3\xa5 75 hk og en sterkere motor med 86 hk til stasjonsvognen. TA-40 hadde bakhjulstrekk og ble levert til i 1982. I 1979 ble det gjort en utseendemessig oppgradering, da ble de runde frontlyktene erstattet av firkantete og baklyktene ble byttet ut, Samtidig kom det nye st\xc3\xb8tfangere._NEWLINE_TA 60_NEWLINE_Fra 1981 var TA-60 i handelen. Denne var st\xc3\xb8rre enn TA-40. Designet p\xc3\xa5 denne modellen var vesentlig mer kantete enn den foreg\xc3\xa5ende modellen. Motoralternativene var de samme som p\xc3\xa5 TA-40, men det kom ogs\xc3\xa5 en modell med dieselmotor p\xc3\xa5 1833 cm\xc2\xb3 og 64 hk._NEWLINE_Carina II_NEWLINE_Carina endte sitt l\xc3\xb8p i Norge i 1998, da Avensis kom p\xc3\xa5 markedet. Senere bestemte Toyota seg for \xc3\xa5 lansere sterkere og st\xc3\xb8rre utgaver av Avensis, da Camry ikke lenger var \xc3\xa5 oppdrive i Europa. Slik ble Avensis en kombinasjon av Carina og Camry, til manges glede.'